# Generelle informationer:

**HUSK** **madpakke** til lørdag frokost.

**Vi mødes** lørdag d. 8. Juli kl. 12.00 ved Reden og kører til Houens Odde.

**Vi skal hentes** igen onsdag d. 12. juli kl. 11:00 på Houens Odde og er hjemme ved Reden igen omkring kl. 12.00.

Vi laver en kørselsliste, så ikke alle forældre behøver at køre til og fra Houens Odde.

**Adresse:** Houens Odde 14-20, 6000 Kolding

**Mobil:** Spejderne skal ikke have mobil med på turen. Hvis de har det, samler vi dem ind. Hvis de gerne vil snakke med jer, kan de komme til os.

# Informationer omkring selve turen:

Vi skal sove i telt, lave mad på bål, og lave forskellige aktiviteter som centeret udbyder (der er en liste lige herunder, med eksempler på aktiviteter). Og til sidst er der en pakkeliste.

# Potentielle aktiviteter

Dette er kun et lille udsnit af aktiviteter:

* Ta' i GoMonkey Klatrepark i Kolding
* Klatring ved centeret
* Naturaktiviteter:
  + Byg fuglekasser
  + Musefælder
  + Naturbingo
* Miljøaktiviteter omkring grøn energi
  + Muligvis lav vindmøller
  + Andet…
* Sejlaktiviteter
  + Tømmerflåde byggeri og sejlads
  + Sejlads i meginjolle
* Håndværk
  + Læderarbejde
  + Lysestøbning
  + Arbejde med uld, filt, snor og garn
  + Arbejde med træ, horn, kokosskaller

# Pakkeliste

VÆR SELV MED TIL AT PAKKE. Pak tingene i små poser, og så ned i din rygsæk eller taske. Hav også gerne en lille turtaske med.

* Sovepose
* Liggeunderlag
* Lille hovedpude
* Nattøj
* Evt. sovedyr
* Toiletsager
* Håndklæde
* Spisegrej (dyb og flad tallerken, krus, kniv, gaffel, ske) pakket i pose
* Lommelygte
* Dolk (hvis du har en)
* Uniform og tørklæde
* Tøj til alle dage + et ekstra sæt (bukser/shorts, t-shirt, undertøj og strømper)
* Fleecetrøje/varm trøje (tøj til når der er koldt om natten hvis de skal på toilet osv.)
* Regntøj og evt. gummistøvler eller vandtætte sko
* Sko
* Drikkedunk
* Madpakke til lørdag
* Myggespray (der er nok en god del myg på centeret)
* Badetøj (til hvis vi skal lave vandaktiviteter)